Վիկտոր Չոբանու

**Վիկտոր Չոբանու** (, ), մոլդովացի հունահռոմեական ոճի ըմբիշ։ Նորվեգիայի Օսլո քաղաքում կայացած ըմբշամարտի աշխարհի 2021 թվականի առաջնությունում նվաճել է ոսկե մեդալ մինչև 60 կգ քաշային կարգում։ Մոլդովան ներկայացնող առաջին ըմբիշն է, որը ոսկե մեդալ է նվաճել հունահռոմեական ոճի ըմբշամարտի աշխարհի առաջնությունում։

2018 թվականին Հունգարիայի մայրաքաղաք Բուդապեշտում կայացած ըմբշամարտի աշխարհի առաջնությունում Չոբանուն նվաճել է արծաթե մեդալ։ Ոսկե մեդալ է նվաճել 2019 թվականին Ռումինիայի մայրաքաղաք Բուխարեստում կայացած ըմբշամարտի Եվրոպայի առաջնությունում։ 2021 թվականին Չոբանուն ներկայացրել է Մոլդովան 2020 թվականի ամառային Օլիմպիական խաղերում, որը կայացել է Ճապոնիայի Տոկիո քաղաքում։

## Կարիերա
Խորվաթիայի Զագրեբ քաղաքում կայացած ըմբշամարտի Եվրոպայի պատանիների առաջնությունում Չոբանուն նվաճել է բրոնզե մեդալներից մեկը մինչև 55 կգ քաշային կարգում: 2013 թվականին Վրաստանի Թբիլիսի քաղաքում կայացած ըմբշամարտի Եվրոպայի առաջնությունում պարտվել է բրոնզե մեդալի համար գոտեմարտում մինչև 55 կգ քաշային կարգում: Նույն թվականին Չոբանոն ներկայացրել է նաև Մոլդովան Ռուսաստանի Կազան քաղաքում կայացած ամառային ունիվերսիադայում և նվաճել արծաթե մեդալ։ Մի քանի ամիս անց դուրս է մնացել Հունգարիայի Բուդապեշտ քաղաքում կայացած ըմբշամարտի աշխարհի 2013 թվականի առաջնության 55 կգ քաշային կարգի երկրորդ գոտեմարտից։

Ֆինլանդիայի Վանտաա քաղաքում անցկացված ազատ ոճի ըմբշամարտի Եվրոպայի 2014 թվականի առաջնությունում Չոբանուն նվաճել է արծաթե մեդալ մինչև 59 կգ քաշային կարգում: Նա նաև մասնակցել է ազատ ոճի ըմբշամարտի աշխարհի 2015 և 2017 թվականների առաջնություններին, սակայն այն ժամանակ ոչ մի մեդալ չի նվաճել: 2015 թվականին Չոբանուն իր մարզաձևում ոսկե մեդալ է նվաճել Լեհաստանի Վալբժիխ քաղաքում անցկացված ըմբշամարտի մինչև 23 տարեկանների Եվրոպայի առաջնությունում: Մի քանի ամիս անց պարտվել է բրոնզե մեդալի համար գոտեմարտում 2015 թվականի Եվրոպական խաղերի մինչև 59 կգ քաշային կարգում։ 2016 թվականին Չոբանուն մասնակցել է Մոնղոլիայի Ուլան Բատոր քաղաքում անցկացվող Համաշխարհային օլիմպիական որակավորման մրցաշարին՝ հուսալով 2016 թվականի ամառային Օլիմպիական խաղերի ուղեգիր նվաճել։ Հաղթել է իր գոտեմարտում, բայց հաջորդ գոտեմարտում պարտվել է նորվեգացի Ստիգ-Անդրե Բերգեին։ Հունգարիայի մայրաքաղաք Բուդապեշտում կայացած 2018 թվականի ըմբշամարտի աշխարհի առաջնությունում Չոբանուն 60 կգ քաշային կարգում նվաճել է արծաթե մեդալ։

Ռումինիայի մայրաքաղաք Բուխարեստում կայացած 2019 թվականի ըմբշամարտի Եվրոպայի առաջնությունում Չոբանուն ոսկե մեդալ է նվաճել 60 կգ քաշայիան կարգում։ 2019 թվականին ներկայացրել է նաև Մոլդովան Բելառուսի մայրաքաղաք Մինսկում կայացած Եվրոպական խաղերում և 60 կգ քաշային կարգում նվաճել է բրոնզե մեդալներից մեկը։

2020 թվականին Չոբանուն մինչև 63 կգ քաշային կարգում հանդես է եկել Իտալիայի Հռոմ քաղաքում կայացած ըմբշամարտի Եվրոպայի առաջնությունում, որտեղ իր առաջին մենամարտում պարտվել է հունգարացի Էրիկ Տորբեին։ Տորբան նվաճել է բրոնզե մեդալներից մեկը։ Նույն թվականին Չոբանուն Սերբիայի Բելգրադ քաղաքում կայացած անհատական ըմբշամարտի աշխարհի առաջնությունում հանդես է եկել տղամարդկանց մինչև 60 կգ քաշային կարգում:

2021 թվականի հունվարին Չոբանուն ոսկե մեդալ է նվաճելԽորվաթիայի մայրաքաղաք Զագրեբում անցկացված Գրան պրի Զագրեբ մրցաշարի 63 կգ քաշային կարգում։ 2021 թվականի մարտին մասնակցել է Հունգարիայի Բուդապեշտում կայացած Եվրոպական որակավորման մրցաշարին՝ հույս ունենալով 2020 թվականի ամառային Օլիմպիական խաղերի ուղեգիր նվաճել։ Այս մրցաշարում պարտվել է և չի կարողացել ուղեգիր նվաճել։ 2021 թվականի մայիսին կարողացել է Օլիմպիական ուղեգիր նվաճել Բուլղարիայի Սոֆիայում կայացած Համաշխարհային օլիմպիական որակավորման մրցաշարում։ Իր առաջին երկու գոտեմարտերում հաղթել է՝ թուրք Քարիմ Քամալին և ղրղզ Ժոլաման Շարշենբեկովին՝ ոչ մի միավոր չզիջելով: Այնուհետև 0:11 հաշվով պարտվել է կուբացի Լուիս Օրտեին, իսկ բրոնզե մեդալի համար խաղում պարտվել է ռուս Սերգեյ Եմելինին:

Օլիմպիական խաղերից երկու ամիս անց Չոբանուն ոսկե մեդալ է նվաճել 2021 թվականին Նորվեգիայի Օսլո քաղաքում կայացած ըմբշամարտի աշխարհի առաջնությունում։ Եզրափակչում հաղթել է ղրղզստանցի Ժոլաման Շարշենբեկովին։

2022 թվականին Չոբանուն Թուրքիայի Ստամբուլ քաղաքում անցկացված Վեհբի Էմրե և Համիտ Կապլան մրցաշարում նվաճել է արծաթե մեդալ։ Հանդես է եկել Հունգարիայի մայրաքաղաք Բուդապեշտում կայացած 2022 թվականի ըմբշամարտի Եվրոպայի առաջնությունան 63կգ քաշային կարգում, որտեղ դուրս է մնացել պայքարից երկրորդ գոտեմարտից։ Մի քանի ամիս անց Չոբանուն Իտալիայի Հռոմ քաղաքում անցկացված Matteo Pellicone Ranking Series 2022 ում նվաճել է արծաթե մեդալ։

Խորվաթիայի Զագրեբ քաղաքում կայացած ըմբշամարտի Եվրոպայի 2023 թվականի առաջնությունում Չոբանուն նվաճել է արծաթե մեդալ մինչև 60 կգ քաշային կարգում: Նաև արծաթե մեդալ է նվաճել Ռումինիայի Բուխարեստ քաղաքում կայացած ըմբշամարտի Եվրոպայի 2024 թվականի առաջնությունում մինչև 60 կգ քաշային կարգում։ Չոբանուն մասնակցել է 2024 թվականի ըմբշամարտի Եվրոպայի օլիմպիական որակավորման մրցաշարին, որը տեղի է ունեցել Բաքվում։

Օլիմպիական խաղերում Չոբանուն հանդես է եկել մինչև 60 կգ քաշային կարգում։ Իր առաջին գոտեմարտում պարտվել է Հյուսիսային Կորեայից Ռի Սե ունին։ Հետագայում Ռի Սե Ունը նվաճել է մրցաշարի բրոնզե մեդալներից մեկը։

## Նվաճումներ

## Ծանոթագրություններ

## Արտաքին հղումներ

 
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Մոլդովացի ըմբշամարտիկներ